KOMISJONI OTSUS,

25. juuli 2001,

millega muudetakse otsuseid 92/160/EMÜ, 92/260/EMÜ ja 93/197/EMÜ seoses registreeritud hobuste impordiga teatavatest Peruu osadest

(teatavaks tehtud numbri K(2001) 2314 all)

(EMPs kohaldatav tekst)

(2001/619/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiunõuete kohta,1 viimati muudetud otsusega 2001/298/EMÜ2), eriti selle artikli 13 lõiget 2, artiklit 15, artiklit 16, artikli 19 punkte i ja ii,

ning arvestades järgmist:

(2) Peruu on lisatud nõukogu 21. detsembri 1979. aasta otsuse 79/542/EMÜ (millega koostatakse kolmandate riikide loetelu, kust liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid,3 viimati muudetud otsusega 2001/117/EMÜ4) lisa 2. osa registreeritud hobuslaste jaoks ettenähtud eraldi tulpa.

(2) Komisjoni 5. märtsi 1992. aasta otsusega 92/160/EMÜ millega kehtestatakse teatavate kolmandate riikide piirkondadeks jaotamine hobuslaste impordiks,5 viimati muudetud otsusega 2001/611/EÜ,6 jagatakse Peruu piirkondadeks, et piirata registreeritud hobuste taassisenemist pärast ajutist eksporti ainult Lima suurlinnapiirkonnale.

(3) Komisjoni otsusega 93/195/EMÜ,7 viimati muudetud otsusega 2001/611/EÜ, on sätestatud loomatervishoiunõuded ja veterinaarsertifikaadid registreeritud hobuste taassisenemiseks pärast ajutist eksporti Peruusse.

(4) Komisjoni otsustega 92/260/EMÜ8 ja 93/197/EMÜ,9 viimati muudetud otsusega 2001/611/EÜ, sätestatakse vastavalt loomatervishoiunõuded ja veterinaarsertifikaadid registreeritud hobuste ajutiseks impordiks.

(5) Pärast komisjoni veterinaarinspektsiooni Peruusse on ilmnenud, et loomade tervislik seisund on veterinaarteenistuste rahuldava kontrolli all ning eelkõige kontrollitakse piisavalt hobuslaste liikumist teatavatest Peruu osadest riigi teistesse osadesse.

(6) Peruu veterinaarasutused võtnud kirjaliku kohustuse teatada 24 tunni jooksul komisjonile ja liikmesriikidele telefaksi, telegrammi või teleksi teel kõikidest kinnitust saanud ja direktiivi 90/426/EMÜ A lisas nimetatud hobuslaste nakkushaigusest, millest teavitamine on Peruus kohustuslik, ning samuti kohustuse teatada õigel ajal kõikidest muudatustest hobuslaste vaktsineerimis- või impordipõhimõtetes.

(7) Hobuste venetsueela entsefalomüeliiti ei ole Peruus rohkem kui kaks aastat esinenud, kuigi seda haigust on esinenud naaberriikides.

(8) Peruud ei saa pidada vabaks vesikulaarsest stomatiidist, mille esinemisest on teatatud kariloomade puhul paljudes Peruu osades ja hobuste puhul Põhja-Andide orgudes.

(9) Värske malleuse ja kargtaudi uuring on kinnitanud, et neid haigusi Peruus ei esine ning et hobuste viirusarteriidi ei ole mitu aastat esinenud.

(10) Tervishoiu olukorra tõttu teatavates naaberriikides on Peruu ellu viinud piirkondadeks jagamise, piirates hobuslaste liikumist riigi põhjapoolsetest osadest ülejäänud osadesse ning hobuslaste liikumine Lima piirkonnast on veterinaaria keskasutuste otsese kontrolli all.

(11) Seetõttu on asjakohane otsust 92/160/EMÜ muuta, et võimaldada Lima piirkonnast pärit registreeritud hobuslaste importi ühendusse.

(12) Loomatervishoiu nõuded ja veterinaarsertifikaadid registreeritud hobuste liikmesriikidesse ajutiseks impordiks tuleb vastu võtta kooskõlas asjaomase kolmanda riigi loomatervishoiu olukorraga ning otsuseid 92/260/EMÜ ja 93/197/EMÜ tuleks vastavalt muuta.

(13) Selguse huvides tuleks kolmandate riikide muudatuste puhul kasutada riikide ISO koode.

(14) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 92/160/EMÜ lisas asendatakse pealkiri "Peruu1" pealkirjaga "Peruu" ja sõnad "Lima suurlinnapiirkond" sõnadega "Lima piirkond".

Artikkel 2

Otsust 92/260/EMÜ muudetakse järgmiselt.

1. I lisa rühma D kolmandate riikide loetelu asendatakse järgmisega: "Argentina (AR), Barbados (BB), Bermuda (BM), Boliivia (BO), Brasiilia1 (BR), Tšiili (CL), Kuuba (CU), Jamaica (JM), Mehhiko1 (MX), Peruu1 (PE), Paraguay (PY), Uruguay (UY)."

2. II lisa D osas sätestatud terviseohutuse sertifikaadi pealkiri asendatakse järgmisega: "VETERINAARSERTIFIKAAT

Argentinast, Barbadoselt, Bermudast, Boliiviast, Brasiiliast,1 Tšiilist, Kuubast, Jamaicalt, Mehhikost,1 Peruust,1 Paraguayst, ja Uruguayst pärit registreeritud hobuste ajutiseks impordiks ühenduse territooriumile vähem kui 90 päevaks".

Artikkel 3

Otsust 93/197/EMÜ muudetakse järgmiselt.

1. I lisa rühma D kolmandate riikide loetelu asendatakse järgmisega: "Argentina (AR), Barbados2 (BB), Bermuda2 (BM), Boliivia2 (BO), Brasiilia1 (BR), Tšiili (CL), Kuuba2 (CU), Jamaica2 (JM), Mehhiko1 (MX), Peruu1 2 (PE), Paraguay (PY), Uruguay (UY)."

2. II lisa D osas sätestatud terviseohutuse sertifikaadi pealkiri asendatakse järgmisega: "VETERINAARSERTIFIKAAT

Barbadoselt, Bermudalt, Boliiviast, Kuubast, Jamaikalt ja Peruust1 pärit registreeritud hobuste ning Argentinast, Brasiiliast,1 Tšiilist, Mehhikost,1 Paraguayst ja Uruguayst pärit registreeritud hobuslaste ning aretamiseks ja tootmiseks mõeldud hobuslaste impordiks ühenduse territooriumile".

Artikkel 4

Käesolev otsus on adresseeritud liikmesriikidele.

Brüssel, 25. juuli 2001

Komisjoni nimel

komisjoni liige

David BYRNE

1 EÜT L 224, 18.8.1990, lk 42.

2 EÜT L 102, 12.4.2001, lk 63.

3 EÜT L 146, 14.6.1979, lk 15.

4 EÜT L 43, 14.2.2001, lk 38.

5 EÜT L 71, 18.3.1992, lk 27.

6 EÜT L 214, 8.8.2001, lk 49.

7 EÜT L 86, 6.4.1993, lk 1.

8 EÜT L 130, 15.5.1992, lk 67.

9 EÜT L 86, 6.4.1993, lk 16.